Какво е домейн
Какво е домейн?
===============


[Домейн](https://bg.wikipedia.org/wiki/%d0%94%d0%be%d0%bc%d0%b5%d0%b9%d0%bd) (на английски domain) буквално означава "притежание". По най-прост начин можем да обясним, че домейн е това, което изписва(х)ме след www. **Домейн** имената се позлват за именуване на ресурси (услуги) в интернет.

Регистрирането на домейн обикновено е за период от 1 година и дава право на притежателя му да го ползва за този период. Ако собственикът иска да продължи да го ползва - трябва да го поднови, отново най-малко за 1 година. В противен случай правата му над домейна падат (крайният резултат е спирането на работата на сайта).

Имената на домейните са уникални - те не могат да се повтарят. Могат да съдържат само букви, цифри и тире (-). Именно благодарение на домейнът вашият сайт се вижда в интернет.

Домейнът се изписва в адрес бар-а на браузера (chrome, mozilla, edge и т.н.), и след натискане на бутона enter се зарежда вашия сайт.

![домейн](https://mysuper.site/wp-content/uploads/2018/02/domain.png)

 

Много често вместо в адрес бар-а хората изписват домейна в търсачка. И не, че това е грешно, но отнема определен период търсачките да индексират (т.е. да отчетат съществуването и да започнат да показват в резултатите си) вашия сайт, и, ако преди той да е индексиран вие изпишете домейна в полето на търсачката - няма да се заредят резултати. И да помислите, че сайтът го няма, докато всъщност неговият домейн е изписван на неподходящото за момента място.

![](https://mysuper.site/wp-content/uploads/2018/02/domain2-1024x466.png)

Домейнът се свързва с [хостинг](https://mysuper.site/ufaqs/%d0%ba%d0%b0%d0%ba%d0%b2%d0%be-%d0%b5-%d1%85%d0%be%d1%81%d1%82%d0%b8%d0%bd%d0%b3/) акаунта ви (мястото, където са файловете на вашия сайт) и двете дават като резултат именно вашия сайт. Ето защо без наличието на домейн или хостинг - сайтът не може да съществува.